## Rīgā Nr. 2017. gada \_\_\_\_\_\_\_\_\_\_\_\_\_

**. §**

**Darbības programmas „Izaugsme un nodarbinātība” 9.2.5. specifiskā atbalsta mērķa „Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” īstenošanas noteikumi**

1. Pieņemt iesniegto noteikumu projektu „Darbības programmas „Izaugsme un nodarbinātība” 9.2.5. specifiskā atbalsta mērķa „Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” īstenošanas noteikumi” (turpmāk – noteikumi).
2. Valsts kancelejai sagatavot noteikumus parakstīšanai.
3. Līdz finansējuma pārdalei no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 80.00.00 programma) atļaut Veselības ministrijai izmaksas, kas radušās noteikumos paredzētās Darbības programmas "Izaugsme un nodarbinātība" 9.2.5. specifiskā atbalsta mērķa „Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” (turpmāk – specifiskais atbalsta mērķis) īstenošanai, par Cilvēkresursu piesaistes reģioniem kārtības izstrādi un par Cilvēkresursu piesaistes reģioniem plāna izstrādi finansēt no valsts pamatbudžeta apakšprogrammas 97.00.00 "Nozares vadība un politikas plānošana" Veselības ministrijas administrēšanai apstiprinātā finansējuma. Pēc finansējuma pārdales no 80.00.00 programmas Veselības ministrijai nodrošināt veikto izdevumu pārgrāmatošanu tā saimnieciskā gada ietvaros, kad veikti izdevumi, uz noteikumos noteiktā specifiskā atbalsta mērķa īstenošanai Valsts kasē atvērto pamatbudžeta izdevumu kontu.
4. Veselības ministrijai nekavējoties informēt Ministru kabinetu gadījumā, ja izmaksas, kas specifiskā atbalsta mērķa ietvaros veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Sociālā fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem un finansiālo ietekmi, un sniegts apraksts par iespējamo risinājumu, lai turpinātu projekta īstenošanu.

Ministru prezidents Māris Kučinskis

## Valsts kancelejas direktors Mārtiņš Krieviņš

Iesniedzējs: Veselības ministre Anda Čakša

Vīza: Valsts sekretārs Kārlis Ketners